Зрэшты, дырэктар фонда Іван Пячынскі распачаў справаздачу ўсё ж не з праблем, а з новай інфармацыі. Аказваецца, у Інвентары 1601 года паведамляецца пра трэцюю вежу з купалам, якую меў Любчанскі замак! Яна была крытая белай бляхай, як і другая, Брамная вежа. Справа ў тым, што раней лічылася, што трэцяя вежа была напалову не дабудаваная. І што, аказваецца, чацвёртая вежа была драўляная, таму, мабыць, да гэтай пары не знойxadдзены яе падмуркі. Значыць, з’явілася падстава для сур’ёзнага асэнсавання далейшых шляхоў па карэктыроўцы агульнай канцэпцыі рэстаўрацыі, з улікам гэтых новых фактаў.